CELEX: 62018CN0727
Language: da
Date: 2018-11-22 00:00:00
Title: Sag C-727/18: Anmodning om præjudiciel afgørelse indgivet af Cour de cassation (Frankrig) den 22. november 2018 — HX mod Procureur général près la cour d’appel de Paris og Ville de Paris

28.1.2019   
            
            
               DA
            
            
               Den Europæiske Unions Tidende
            
            
               C 35/13
            
         
      Anmodning om præjudiciel afgørelse indgivet af Cour de cassation (Frankrig) den 22. november 2018 — HX mod Procureur général près la cour d’appel de Paris og Ville de Paris
      (Sag C-727/18)
      (2019/C 35/17)
      Processprog: fransk
      
         Den forelæggende ret
      
      Cour de cassation
      
         Parter i hovedsagen
      
      
         Appellant i kassationssagen: HX
      
         Kassationsindstævnte: Procureur général près la cour d’appel de Paris og Ville de Paris
      
         Præjudicielle spørgsmål
      
      
                  1)
               
               
                  Finder direktiv 2006/123/EF af 12. december 2006 (1), henset til fastsættelsen af dets genstand og anvendelsesområde i artikel 1 og 2, anvendelse på gentagen og kortvarig udlejning mod betaling, endog ikke-erhvervsmæssig udlejning, af et møbleret lokale beregnet til beboelse, som ikke er udlejerens primære bolig, til kunder på gennemrejse, som ikke tager fast bopæl i boligen, navnlig henset til begreberne tjenesteyder og tjenesteydelse?
               
            
                  2)
               
               
                  Besvares det foregående spørgsmål bekræftende, udgør en national bestemmelse som den i artikel 631-7 i lov om bygge- og anlægsvirksomhed og boliger omhandlede da en tilladelsesordning til ovennævnte virksomhed i henhold til artikel 9-13 i direktiv 2006/123 af 12. december 2006 eller blot et krav, der er omfattet af bestemmelserne i artikel 14 og 15?
                  Såfremt artikel 9-13 i direktiv 2006/123/EF af 12. december 2006 finder anvendelse:
               
            
                  3)
               
               
                  Skal direktivets artikel 9, [stk. 1,] litra b), da fortolkes således, at målet om bekæmpelse af manglen på lejeboliger udgør et tvingende alment hensyn, som kan begrunde en national foranstaltning, der i visse geografiske områder gør gentagen og kortvarig udlejning af et møbleret lokale beregnet til [org. s. 11] beboelse til kunder på gennemrejse, som ikke tager fast bopæl i boligen, betinget af, at der indhentes en tilladelse?
               
            
                  4)
               
               
                  Besvares det foregående spørgsmål bekræftende, står en sådan foranstaltning da i et rimeligt forhold til det forfulgte mål?
               
            
                  5)
               
               
                  Er direktivets artikel 10, stk. 2, litra d) og e), til hinder for en national foranstaltning, der gør »gentagen« og »kortvarig« udlejning af et møbleret lokale beregnet til beboelse til »kunder på gennemrejse, som ikke tager fast bopæl i boligen«, betinget af, at der indhentes en tilladelse?
               
            
                  6)
               
               
                  Er direktivets artikel 10, stk. 2, litra d)-g), til hinder for en tilladelsesordning, hvorefter vilkårene for udstedelse af tilladelse fastsættes af kommunalbestyrelsen under hensyntagen til målene om socialt blandede områder, navnlig på grundlag af karakteristikaene for markedet for lejeboliger og behovet for ikke at forværre boligmanglen?
               
            
         (1)  Europa-Parlamentets og Rådets direktiv 2006/123/EF af 12.12.2006 om tjenesteydelser i det indre marked (EUT L 376, s. 36).